kardosdrur/scandi-wiki huggingface dataset:
Jobst Conrad Rømeling (officer)

Jobst Conrad Rømeling (15. december 1698 i Frederikshald – 9. marts 1756 i Frederikstad) var en dansk-norsk officer, bror til Hans Henrik og Rudolph Woldemar Rømeling.

Han var søn af generalløjtnant Patroclus Rømeling og Anna Margaretha von Voogt, blev kaptajn 1718, major 1720, oberstløjtnant 1728 og oberst 1734. Han var chef for det søndenfjeldske regiment til sin død, blev generalmajor 1747 og generalmajor af infanteriet og chef for det ene norske gevorbne infanteriregiment. 1754 blev han hvid ridder.

Han ægtede Adelgunde Sophie von Meyer (28. november 1711 i Sandholt – 4. april 1788 i Christiania), datter af generalmajor Bendix Meyer og Charlotte Amalie von Scholten - hvis mor var Adelgunde Mechtilde Rømeling (Römeling) (1654-1714).

Kilder 
 Slægtsside

 https://www.geni.com/people/Jobst-Conrad-Rømeling/6000000022700248509
 https://www.geni.com/people/Adelgunde-Mechtilde-Rømeling/6000000008706173379

Jobst Conrad 1
Generalmajorer fra Danmark
Danskere i 1700-tallet
Riddere af Dannebrog (1671-1808)
Messe (musik)

En messe (missa) er i musikalsk forstand en komposition tiltænkt teksterne i messen under den katolske gudstjeneste. Ved siden af den almindelige søndagsmesses tekster (ordinarium) bliver der ofte sat musik til kirkeårets skiftende tekster (proprium).

Da den lutherske liturgi har beholdt ordinarium, findes der også messekompositioner af Johann Sebastian Bach og mange andre ikke katolske komponister. Messer kan være a cappella, dvs. for den menneskelige stemme alene, eller de kan akkompagneres af et varierende antal instrumenter op til et fuldt orkester.

Sekvens 
Betegnelse messe kommer af slutordene: "Ite, missa est" (omtrentlig "Gå i fred"). 
De enkelte faste dele af ordinarium-messen er navngivet efter de første ord i teksten. Der kan tilkomme flere dele som tilhører proprium alt efter anledningen. Her er rækkefølgen og hvor det hører til i liturgien (i den katolske messe):

Betydelige messekomponister med nogle kompositioner 
 Giovanni Pierluigi da Palestrina: Missa papae Marcelli
 Orlando di Lasso: Missa super Bell amfirit altera
 Guillaume de Machaut: Messe de nostre dame
 Guillaume Dufay: Missa Sancti Jacobi
 Josquin Des Prez: Missa Ave maris stella
 Hans Leo Hassler: Missa Ecce quam bonum
 Heinrich Ignaz Franz von Biber: Missa Salisburgensis
 Johann Sebastian Bach: h-moll-messen, Lutherske messer
 Jan Dismas Zelenka: Missa votiva
 Joseph Haydn: Paukenmesse
 Michael Haydn: Missa Sancti Hieronymi
 Antonio Salieri: Messe D-Dur «Kaisermesse» (1788)
 Wolfgang Amadeus Mozart: Große Messe i c-Moll
 Ludwig van Beethoven: Missa Solemnis
 Franz Schubert: Deutsche Messe
 Luigi Cherubini: Missa solemnis in F-Dur «Di Chimay» (1809)
 Gioacchino Rossini: Petite Messe solennelle
 Johann Nepomuk Hummel: Große Messe (op.80)
 Anton Bruckner: Missa solemnis B-Dur (WAB 29)

Se også 
Liste over messer på tysk Wikipedia

Musikalske former
Kirkemusik
Niels Christian Esmann

Niels Christian Esmann (29. februar 1832 i Nyborg – 27. november 1901 i København) var en dansk officer, bror til Edvard Ferdinand Esmann og far til Gustav og Sigvard Esmann.

Hans forældre var købmand Gustav Ferdinand Esmann (1800-1842) og Henriette Christine Bagge (1802-1872), der var norskfødt. Esmann deltog i den 2. Slesvigske Krig 1864, hvor han som premierløjtnant besatte Æbelø, og udgav i 1884 en bog om begivenhederne med fokus på Christian Aarøe (N.C. Esmann: Det Aarøeske strejfkorps i 1864, 1884). Han sluttede sin karriere i Hæren som generalmajor i infanteriet. Han var Kommandør af 1. grad af Dannebrog og Dannebrogsmand.

Han ægtede den 25. oktober 1859 i Garnisons Kirke Adelheid Nathalia Erasmine Weber (17. september 1835 i København – 9. februar 1922 sammesteds), datter af tømrermester Carl Friedrich Weber og Maria Anthonetta Lehmann og søster til fabrikanten Theobald Weber.

Han er begravet på Garnisons Kirkegård.

Kilder 
 Slægtsside 
 Den dansk-tydske krig 1864, del 3, København: J.H. Schultz Forlag 1892, s. 292.
 Slægtsside med folketællingen fra 1840

Generalmajorer fra Danmark
Personer i den 2. Slesvigske Krig fra Danmark
Danskere i 1800-tallet
Kommandører af 1. grad af Dannebrog
Personer fra Nyborg
Militærhistorikere fra Danmark
Niels Christian
Dansksprogede forfattere fra Danmark
Michael von Essen

Michael von Essen (døbt 7. november 1746 – 29. januar 1831) var en dansk deputeret i Rentekammeret.

Han var en søn af kantor ved latinskolen i Husum Michael Ernst von Essen og Elsabe f. Thomsen, fødtes 1746 (døbt 7. november), blev i en ung alder underretsadvokat og amtssekretær i Husum, udnævntes 1775 på grund af sine økonomiske kundskaber til sekretær ved den slesvig-holstenske landkommission, overgik 1777 til centraladministrationen som renteskriver i slesvigske kontor, blev 1778 sekretær for de tyske forretninger i Rentekammerets sekretariat, 1779 kammerråd, 1781 justitsråd, samme år surnumerær og 1782 virkelig kommitteret i Rentekammeret. Han omtaltes allerede dengang som en udmærket duelig, indsigtsfuld, kundskabsrig og energisk embedsmand og gjorde ikke under sin senere betydningsfuldere virksomhed denne dom til skamme. 1789 blev han tillige medlem af Generalvejkommissionen, 1799 etatsråd, 1810 deputeret i Rentekammeret, 1811 konferensråd, 1813 medlem af kommissionen til undersøgelse af forskellige finansanliggender, 1816 tillige deputeret for finanserne og medlem af direktionen for statsgælden og Den synkende Fond, 1817 Kommandør og 1825 Storkors af Dannebrogordenen, 1828 gehejmekonferensråd og døde 29. januar 1831.

Han ægtede 8. oktober 1773 Maria Dorothea Lass (døbt 2. april 1752, død 1805), datter af Frederik Lass og Dorothea Catharina f. Haggen.

Kilder 
 Georg Kringelbach, "Michael von Essen", i: C.F. Bricka (red.), Dansk Biografisk Lexikon, København: Gyldendal 1887-1905.

Kollegiedeputerede fra Danmark
Storkors af Dannebrog
Danskere i 1700-tallet
Danskere i 1800-tallet
Personer fra Husum (Slesvig)
Gehejmekonferensråder fra Danmark
Colt Single Action Army

Colt Peacemaker, Colt Single Action Army (også kendt som model P, Peacemaker, M1873, Single Action Army, SAA, og Colt 45) er en enkeltvirkende revolver med en drejelig cylinder, der kunne indeholde seks patroner af metal. Den var designet til den amerikanske regerings tjenesterevolver-forsøg i 1873 af Colt's Patent Firearms Manufacturing Company, i dag Colt's Manufacturing Company, og benyttet som standardrevolver for værnepligtige frem til 1892.

Colt Single Action Army har været fremstillet i over 30 forskellige kalibre og forskellige længder af løbet. Dens overordnede udseende har været uændret siden 1873. Colt har indstillet sin produktion to gange, men genoptog den på grund af stor efterspørgsel. Revolveren var lige populær hos kvægfarmere, ordenshåndhævere, og forbrydere, men de nuværende modeller købes oftest af samlere og rollespillere. Dens design har påvirket produktionen af en lang række andre modeller fra andre firmaer.

Skydevåben
Våben fra USA
Søkøer

Søkøer (latin: Sirenia) er en orden af pattedyr. Ordenen indeholder 2 familier med 4 nulevende arter og en art uddød i historisk tid (Stellers søko).
Søkøerne er de eneste havpattedyr, der næsten udelukkende er planteædere. Søkøerne græsser på havbunden, hvor de med deres store bevægelige overlæbe spiser bl.a. havgræsser.

Søkøer er tæt beslægtet med bl.a. elefanter i overordenen Afrotheria.

Klassifikation 
 Orden Søkøer Sirenia
 Familie Dygonger Dugongidae
 Dygong, Dugong dugon
 Stellers søko Hydrodamalis gigas (uddød)
 Familie Manater eller lamantiner Trichechidae
 Vestindisk manat, Trichechus manatus
 Vestafrikansk manat, Trichechus senegalensis
 Amazonas-manat, Trichechus inunguis
Anders Kühnau

Anders Kühnau Hansen (født 12. august 1981) er en dansk politiker, der siden 2006 har været medlem af regionsrådet i Region Midtjylland, valgt ind for Socialdemokraterne. Han har siden 2018 været formand for regionsrådet i Region Midtjylland. Han er formand for Regionernes Lønnings- og Takstnævn og dermed chefforhandler for regionerne ved overenskomstforhandlinger.

Baggrund 
I perioden 1999-2001 var Kühnau formand for DSU Aarhus. Efter studentereksamen fra Aarhus Katedralskole i 2000, læste han Statskundskab ved Aarhus Universitet, hvor han var initiativtager til Studenterhus Aarhus, og i 2008 blev han færdig som Cand.scient.pol. 

Han arbejdede efterfølgende blandt andet i BDO og i Aarhus Kommunes Sundhed og Omsorg. 

Han bor i Åbyhøj sammen sine sønner Alfred, August og Emil.

Politisk karriere 
Kühnau blev i 2005 valgt til Region Midtjylland. I 2009 blev han valgt som politisk ordfører for Socialdemokraterne i Region Midtjylland.

I 2013 blev han valgt ind i Horsens Byråd for Socialdemokratiet. Han sad der en enkelt periode. 

Han blev i 2010 politisk ordfører for Socialdemokraterne i Region Midtjylland og i 2016 næstformand for Region Midtjylland.

Ved regionrådsvalget i 2017 blev Anders Kühnau valgt som regionrådsformand, og overtog dermed posten fra tidligere regionsrådsformand Bent Hansen. Bent Hansen var også valgt ind fra Socialdemokratiet, og valgte selv at fratræde posten.

Anders Kühnau genopstiller i 2021 som regionsrådsformand i Region Midtjylland for Socialdemokratiet.

Kilder

Eksterne henvisninger 
 Anders skal øve sig i at være Bent Hansen, DR den 29. september 2016
 Bent Hansens afløser kørt i stilling, Dagbladet Holstebro-Struer den 28. september 2016
 Ekspert: Det trækker op til et Bent Hansen-farvel i utide, TV2 Østjylland den 22. december 2016
 Bent Hansens kronprins: Jeg ønsker at fortsætte meget af Bents arbejde, DR den 2. januar 2017
 Anders Kühnau: Jeg er stolt og klar til opgaven, Jyllands-Posten den 3. januar 2017
 Bent Hansen anbefaler ung horsensianer som sin afløser AOIB den 2. Januar 2017
 Regions-bossen peger på horsensianer som sin oplagte efterfølger , Horsens Folkeblad den 2. januar 2017
 Skæbnevalg for Bent H - Hvilken vej vil han gå? Randers Amtsavis den 12. december 2016
 Præsentation af Anders Kühnau på FT.dk
 Anders Kühnaus CV  fra Altinget.dk

Kommunalbestyrelsesmedlemmer fra Socialdemokraterne
Regionsrådsmedlemmer fra Socialdemokratiet
Personer fra Aarhus
Regionsrådsformænd fra Danmark
Medlemmer af Horsens Byråd
Personer i Kraks Blå Bog
Jeļena Prokopčuka

Jeļena Prokopčuka (født Čelnova; 21. september 1976 i Riga i Lettiske SSR) er en lettisk langdistanceløber, muligvis bedst kendt for at vinde New York City Marathon i 2005 og 2006. Hun er gift med Aleksandrs Prokopčuks, og hun er indehaver af den lettiske rekord i maratonløb med tiden 2:15:56 fra 1995. Hun er desuden indehaver af yderligere én udendørs og seks indendørs lettiske rekorder.

Resultater

Eksterne henvisninger 

 

Personer fra Riga
Langdistanceløbere fra Letland
Maratonløbere fra Letland
A.P. Madsen

Andreas (døbt Anders) Peter Madsen (født 22. december 1822 i København, død 26. september 1911 sammesteds) var en dansk officer, maler og kobberstikker.

Officer i Treårskrigen 
Madsens far, Lars Madsen, var kongelig stafet og drev forretning som viktualiehandler. Endnu før drengen var konfirmeret, begyndte han at besøge Kunstakademiets aftenskole, kom så i malerlære, blev svend 1841 og arbejdede som sådan indtil 1847. Samtidig vedblev han at besøge Akademiets skoler, optoges 1845 som elev på modelskolen og vandt det følgende år den lille sølvmedalje. Det var særlig dyremaleriet, han dyrkede, og et af de første billeder, han udstillede, blev købt til Den Kongelige Malerisamling. Da krigen udbrød 1848, meldte Madsen sig som frivillig. 1849 blev han sekondløjtnant i linjen med tjenestealder fra 30. april 1848, blev såret ved Ullerup den 6. april 1849 og efter at have deltaget i slaget ved Isted og forsvaret af Frederiksstad premierløjtnant den 10. september. 6. oktober 1850 blev han Ridder af Dannebrog. Da krigen var forbi, blev han stående ved armeen, særlig brugt som korttegner og ved opmålinger i hertugdømmerne, avancerede maj 1864 til kaptajn og afskedigedes ved reduktionen december samme år.

Illustrationer for arkæologien 
I 1867 fik han Akademiets stipendium og udstillede i år 1869 på Charlottenborg hvor han vandt Den Neuhausenske Præmie for maleriet En vanding, og fra denne periode skriver sig også hans udsmykning af det øverste felt i den store hal i Zoologisk Museum. Samtidig skabte han sig en ny virkekreds. Hans levende interesse for vore fortidsminder gav ham den lykkelige tanke at anvende sine kunstneriske evner i oldforskningens tjeneste. Hans store kobberstikværk Afbildninger af danske Oldsager og Mindesmærker (tre bind, 1872-76) fandt i årenes løb vej ud over størstedelen af Europa som en for det komparative oldsagsstudium uundværlig håndbog og har med rette vakt beundring alle vegne. Til dette værk slutter sig af større arbejder i de følgende år: Gravhøje og Gravfund fra Stenalderen i Danmark (1886 ff.) og afbildningerne til Vilhelm Boyes Fund af Egekister fra Broncealderen (1896). For Nationalmuseet var Madsen i en lang række år en god støtte ikke blot som tegner, men især som en fortrinlig undersøger og leder af udgravninger.

Madsen giftede sig 1854 med Sophie Thorsøe, datter af skibsfører H.P. Thorsøe; hun var malerinde, men døde allerede 1856 efter at have født sønnen Karl Madsen. 1861 ægtede han Anna Sofie Ottomine Ottesen (født 1841), datter af kornhandler Ottomine Ottesen.

Eksterne henvisninger 
 

 

Malere fra Danmark
Kobberstikkere fra Danmark
Kartografer fra Danmark
Officerer fra Danmark
Personer i Treårskrigen fra Danmark
Dyremalere
Danskere i 1800-tallet
Danskere i 1900-tallet
Riddere af Dannebrog
Personer fra København
Modtagere af De Neuhausenske Præmier
Dong

Dong kan henvise til flere stednavne i Danmark:
 Dong (Gislev Sogn) – en bebyggelse i Gislev Sogn, Faaborg-Midtfyn Kommune
 Dong (folk) – et minoritetsfolk i Kina
 Dong (valuta) – valuta i Vietnam
 Se også
 DONG
Kvote

En kvote er en begrænsning af produktion eller brug af ressourcer eller ydelser. Et eksempel på en kvote er produktionsbegrænsningen på mælk via mælkekvoter fra EU. 

Økonomi
David Porcelijn

David Porcelijn (født 7. januar 1947) er chefdirigent ved Sønderjyllands Symfoniorkester i 2010/2011.
Fra konservatoriet i Haag har han en uddannelse som fløjtenist, dirigent og komponist.

Henvisninger 

Dirigenter fra Nederlandene
Snitter (høstmaskine)

En snitter (også kaldet en finsnitter) er en høstmaskine, der bliver brugt til høst af grøntsager eller markafgrøder.

Anvendelse 
En finsnitter bliver mest brugt til ensilering af helsæd, græs og majs. I modsætning til en mejetærsker udtømmes grøntsagerne eller afgrøderne direkte gennem maskinen til en vogn eller en container, fra et bælte, eller en spalte. Vognen bliver normalt trukket ved siden af snitteren af en traktor. Finsnittere bruges efterhånden oftere end mejetærskere til at høste majs, da de ikke har behov for presning og harvning. Som andre høstmaskiner er en finsnitters forhjul større end baghjulene, så den kan navigere over markens bløde underlag uden at synke i. Til arbejde i mørke er snitteren udstyret med lygter.

Grønthøster 
Grønthøster er betegnelsen for en snitter, som består af en snittertromle og en tud, der går fra snittertromlen inde i chassiset. En grønthøster bruges til at høste grøntfoder og findele det til ensilage, og kan bruges til foder til f.eks. kreaturer. I modsætning til mejetærskere er tuden dog ikke udmundet med gummikanter og har kun en 'stor' spalte, hvor grøntfoderet (oftest) transporteres ud igennem til en ensilagevogn (græsvogn, hvis det er græs). En grønthøster kan bruge fire slags skæreborde afhængig af, hvilken type afgrøder de passer til i formen, majsskærebord, græsskærebord, helsædsskærebord og energitræskærebord.  Dog kan et græsskærebord og et helsædsskærebord begge bruges til høst af helsæd. Majsskærebordene findes i adskillige størrelser, angivet i rækker (regnet ud fra hvor mange majsrækker skærebordet har mulighed for at snitte på ét skår). Dog er der også opfundet et direkte græsskærebord, der bruges til at skære græsset direkte igennem. Ved kørsel er det en regel, at traktorer kører ved siden af grønthøsteren. I vanskelige sider kører traktoren bagved den under høst af majs, hvilket kræver koncentration, for ikke at køre sammen. Traktoren skal holde en bestemt afstand fra grønthøsteren, afhængig af, hvor ensilagen er planlagt til at ligge i vognen. Hvis høst af majs foregår i mørke, bliver det nødvendigt for landmænd at snitte kanterne af marken til den dag, hvor høsten skal foregå. Grønthøstere har dog også selv et anhængertræk til at trække en vogn med, som regel på grund af transport til der, hvor den pågældende vogn dagligt står (på en gård eller en maskinstation), eller til selv at transportere ensilage fra og til vognen. I modsætning til andre snittere er denne bygget med en tud i stedet for et bælte, da det strømmer ud ad udmundingen. Nu om dage bruges for det meste selvkørende grønthøstere, hvor der tidligere blev brugt grønthøstere trukket af en traktor. Maskinen er blevet kendt siden 1960.

Forstoppelse 
I nogle tilfælde af snitning af græs og majs, kan det ske, at finsnitteren får forstoppelse pga. større mængder end skærebordet kan findele på én gang.

Noter

Eksterne henvisninger 

Landbrugsmaskiner
Peder Faxøe

Peder Madsen Faxøe (13. februar (døbt 22. februar) 1761 i Faksinge – 27. februar 1840 i København) var en dansk maler.

Faxøe var søn af husmand Mads Rasmussen af Faksinge, blev malermester i København og gift med Sophie Otto (Otho), der var jordemoder, født ca. 1771, og som døde allerede den 6. juli 1824 i København.

Faxøe var en i den tid søgt dekorationsmaler, men var tillige portrætmaler i en efter Jens Juel dannet, ret virtuosmæssig stil; han har bl.a. malet et portræt af Adam Oehlenschläger i dennes sjette år, altså i 1785; digteren er i den i Erindringer omtalte røde trøje, og billedet er nu havnet i Det Nationalhistoriske Museum på Frederiksborg Slot. Fra en senere tid kendes to portrætter (tilhørte cand. jur. F. Dahl), forestillende kaptajn og brygger J. Hansen (digteren Frantz Johannes Hansens far) og dennes hustru, det sidste portræt er signeret '"Peder Faxøe 1809'" og er altså ikke det af N.C. Faxøe malede portræt; for øvrigt ejede hans dattersøn, konsul J.P. Thorsøe i Frederikshavn, en stor del af ham malede familieportrætter. P. Faxøe døde den 27. februar 1840, og Frantz Johannes Hansen skrev et mindedigt over ham. Hans datter blev gift med skibsfører H.P. Thorsøe, hvis datter igen blev gift med kaptajn og dyremaler A.P. Madsen.

Han er begravet på Assistens Kirkegård.

Kilde

Eksterne henvisninger 
 

Malere fra Danmark
Danskere i 1700-tallet
Danskere i 1800-tallet
Portrætmalere
Jan E. Jørgensen

Jan Ejnar Jørgensen (født 19. februar 1965) er folketingsmedlem for Venstre, samt 1. viceborgmester og rådmand i Frederiksberg Kommune. Her er han formand for By- og Miljøudvalget og medlem af Magistraten og Undervisningsudvalget. Jan E. Jørgensen har siddet i kommunalbestyrelsen for Venstre siden 1997.

Jan E. har været medlem af Folketinget siden 2011. Han er opstillet i Slotskredsen, som er Københavns Storkreds. Jan E. fik 3.254 personlige stemmer ved folketingsvalget i 2015 og 4597 personlige stemmer ved folketingsvalget i 2019. Han har siden 2016 været Venstres EU-ordfører. Han har tidligere været offentlighedsordfører, menneskerettighedsordfører, kommunalordfører, socialordfører og indfødsretsordfører.

Jan E. Jørgensen har sammen med Bent Winther fra Berlingske skrevet bogen ”En Ægte Liberal – Venstremanden, der ikke vil tie stille”, som blev udgivet i 2018 af forlaget Momenta.

Jan E. Jørgensen har desuden haft mange forskellige tillidshverv. Han har blandt andet haft en række poster i Venstres Ungdom 1983-1990, herunder formand for Venstres Ungdom København og Venstres Ungdom Frederiksberg, medlem af landsstyrelsen, redaktør af »Unge Liberale« og formand for landsstævneudvalget. Dertil har han haft en række poster i Venstre 1983-1998, herunder næstformand for Venstre på Frederiksberg og redaktør af »Taburetten«.

Baggrund 
Jan E. Jørgensen blev født på Frederiksberg som søn af Einar Jacob Sørensen og Asta Noomi Jørgensen.
Han har en samfundssproglig studentereksamen fra Sankt Annæ Gymnasium i 1984.
Samme år begynte han på den første af en række stillinger: som abonnementsinspektør hos Berlingske Tidende fra 1984 til 1985, folkeskolevikar på Rådmandsgade- og Stevnsgade Skole i samme periode, journalist på Frederiksberg Posten i 1985, annoncekonsulent først på Farum Nyt fra 1985 til 1988, dernæst på Vibenhus Butikscenters avis fra 1989 til 1995.

Fra 1989 til 1995 studerede Jørgensen ved Københavns Universitet hvorfra han tog den juridiske embedseksamen.
Herefter blev han direktør i Foreningen for et Bedre Butiksmiljø frem til 1997, hvor han kom til De Samvirkende Købmænd.
I 2005 skiftede han til en stilling som advokat hos DLA Nordic og Horten. Her var han frem til 2011.

Jørgensen har fungeret som kirkesanger ved Korsvejs Kirke, Johannes Døbers Kirke og Høje Gladsaxe kirke fra 1981 til 1986.

Jan E. Jørgensen er gift og far til to børn. Han har bopæl på Frederiksberg.

Politiske karriere 
Jørgensen engagerede sig i Venstres Ungdom hvor han var sekretær fra 1984 til 1986.
I 1993 blev han første gang stillet op som kandidat for partiet Venstre.

Aktuelle udvalgsposter 

Medlem af udvalget for:
 Europarådet
 Europaudvalget
 Retsudvalget
 Udlændinge- og integrationsudvalget
 Næstformand for indfødsretsudvalget

Aktuelle ordførerskaber 

 Kultur-ordfører
 Skatte-ordfører
 Offentligheds-ordfører

Noter

Eksterne henvisninger 
 Hjemmeside for Jan E. Jørgensen
 
 Blog for Jan E. Jørgensen

Kommunalbestyrelsesmedlemmer fra Venstre
Nuværende folketingsmedlemmer fra Venstre
Folketingsmedlemmer i 2010'erne
Rådmænd på Frederiksberg
Medlemmer af Frederiksberg Kommunalbestyrelse
Personer i Kraks Blå Bog
H.P. Thorsøe

Hans Peter Thorsøe (7. oktober 1791 i Skibby – 28. november 1842 i København) var en dansk skibsfører og maler, far til Sophie Madsen.

Thorsøe som sømand 
Man ved, at Thorsøe var i Dansk Vestindien som matros i 1806, 15 år gammel, fordi han udførte en akvarel af havnen i Christiansted. I 1810 tog han styrmandseksamen i København, og i de følgende år sejlede han med flere af rederen Jacob Holms skibe. I 1828 fik han bygget sin egen skonnert, Ludvig, på Jacob Holms værft, og på dens første tur tegnede han den ud for Napoli i 1829. På flere af de lange ture udførte han akvareller og malerier, og på den måde ved man, at han også var i Vestindien i 1820, 1825 og 1842. Han førte skib til Rio de Janeiro i 1838 og igen i 1839, hvor han tegnede den nye bark Jacob fra Jacob Holms rederi.

Thorsøe som kunstner 
Som skibsfører er H.P. Thorsøes kunstneriske virke præget af sit job. Til Jacob Holm udførte han portrætter af hans skibe, og han tegnede prospekter af de havne, skibene sejlede på, Rio de Janeiro og byerne Frederiksted og Christiansted på St. Croix, Dansk Vestindien. Men kunsten blev ikke Thorsøes levevej. Hans værker er hovedsagelig i privateje, hos Jacob Holms efterkommere og i kunstnerens egen familie. Thorsøe færdedes i København mellem sine venner, der talte C.W. Eckersberg og Jacob Petersen. De udvekslede synspunkter om, at tegne skibe, og de lærte af hinanden. Thorsøes skibsportrætter ligger meget tæt op ad Jacob Petersens, og baseret på Eckersbergs originaler udførte Thorsøe et par motiver i olie.

Ved sit bryllup i 1822 blev han svigersøn til portrætmaleren Peder Faxøe. Thorsøe er begravet på Assistens Kirkegård.

Noter

Eksterne henvisninger 
 
  

Malere fra Danmark
Søfolk
Danskere i 1800-tallet
Marinemalere
Film fra Danmark

En ufuldstændig liste af film produceret i Danmark listet efter årstal. For en alfabetisk liste over film der i øjeblikket er på Wikipedia se :Kategori:Film fra Danmark

Før 1910
 Danske film: Før 1910

1910'erne
 Danske film fra 1910'erne

1920'erne
 Danske film fra 1920'erne

1930'erne
 Danske film fra 1930'erne

1940'erne
 Danske film fra 1940'erne

1950'erne
 Danske film fra 1950'erne

1960'erne
 Danske film fra 1960'erne

1970'erne
 Danske film fra 1970'erne

1980'erne
 Danske film fra 1980'erne

1990'erne
 Danske film fra 1990'erne

2000'erne
 Danske film fra 2000'erne

2010'erne
 Danske film fra 2010'erne

Film i Danmark